《雪中八咏次睢宗吉韵 其三 雪柳》
元代·凌云翰

柔枝曾记插军持，佛日光明每借晖。纵使粉妆春态度，何如珠压旧腰围。

粘条缕缕俱成带，溜汁涓涓可染衣。一夜东风浑不见，看灯人匀月中归。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。